Video: Weermag soek ‘lafaard’ in uniform‘n Skermgreep uit die video op Twitter) Die Suid-Afrikaanse Nasionale Weermag sê hy het kennis geneem van ŉ video wat op sosialemediaplatforms gedeel word waarin ŉ man, in klere wat lyk soos ŉ weermaguniform, glo ŉ vrou aanrand. In die video kan gehoor word hoe ŉ ongeïdentifiseerde man die persoon in die uniform vra om die vrou toe te laat om op te staan. Die video is baie donker, maar dit lyk of die persoon in die uniform bo-op die vrou sit terwyl sy kreun en huil. Die man vra die persoon in uniform “as ŉ gawe mens” en “man tot man” om haar te laat opstaan. Die persoon in uniform antwoord dan oënskynlik dat sy nie kan opstaan nie, omdat hy op haar sit. Hy sê daar is “gŉ man tot man nie, ek praat met my meisie”. Die weermag het die voorval as ŉ vernederende voorval van mishandeling bestempel. “ŉ Ondersoek is deur beamptes van die militêre polisie van stapel gestuur om die lafaard in die video te identifiseer,” het kol. Ronald Maseko, weermagwoordvoerder, gesê. Maseko het gesê die weermag steun nasionale pogings en veldtogte om die misbruik van vroue en kinders deur individue wat “nie mans genoem kan word nie” te stuit. “Enige soort geslagsgeweld teen vroue en kinders in die weermaggemeenskap is onaanvaarbaar en word nie geduld nie. “Die weermag veroordeel enige soort misbruik van vroue en kinders deur enige van sy lede ten sterkste,” het Maseko gesê. Die video is reeds duisende kere gekyk en gedeel. His Name is Rhulani, he is a military personnel,Name of the complex is Oxford Heights, Montana, this happened on Friday. He is not yet arrested and the @SANDF @SAPoliceService I hope you will do your job and get this person behind bars and fired. #GBV #PutSouthAfricansFirstNow pic.twitter.com/IU3sA15nh1 — #PhilanthropistOfNote (@moorelyfe1) June 13, 2020